**K I V O N A T**

***a VÁROSSTRATÉGIAI, IDEGENFORGALMI ÉS SPORT BIZOTTSÁG***

***2023. szeptember 26-i rendes ülésének nyilvános jegyzőkönyvéből***

**182/2023. (IX.26.) VISB számú határozat**

A Városstratégiai, Idegenforgalmi és Sport Bizottság a „Javaslat a FALCO Zrt. beruházásában tervezett termelői elektromos földkábel zöldterületen történő elhelyezéséhez szükséges döntés meghozatalára” című előterjesztést megtárgyalta, és Szombathely Megyei Jogú Város Önkormányzata Közgyűlésének a közterületek bontás utáni helyreállításáról szóló 3/2008. (IV.1.) önkormányzati rendelet 7. § (2) és (6) bekezdése alapján az alábbi döntést hozta:

A Bizottság támogatja, hogy a FALCO Zrt. Puskás Tivadar utcai 7282/6 hrsz-ú telephelye és a Kolozsvár utcai 7848 hrsz-ú telephelye között a benyújtott tervdokumentáció alapján a Szombathely, 7273/21 hrsz-ú önkormányzati tulajdonú árok, a 7277/3 hrsz-ú Vámház utca, valamint a 7737/1 hrsz-ú Sárvár utca zöldterületén épüljön ki a 20 kV-os termelői földkábel, azzal, hogy a vezeték építésével együtt a nyomvonallal érintett szakaszon a 7273/21 hrsz-ú és a 7737/1 hrsz-ú ingatlanokon lévő árok kaszálását, a nyesedék elszállítását, valamint a Sárvár utcai nyílt árok a Penny Áruháztól a Szabadka utcáig tartó szakaszának teljeskörű rendbetételét gépi tisztítással, majd pedig a meder takarítását kézi tisztítással a beruházó végzi el.

**Felelős**: Dr. Nemény András polgármester

Horváth Soma, alpolgármester

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Kalmár Ervin, a Városüzemeltetési Osztály vezetője)

**Határidő:** azonnal

A kivonat hiteléül:

Szombathely, 2023. szeptember 26.

/: Iváncsics Lívia :/

jegyzőkönyvvezető